钦定古今图书集成/理学汇编/经籍典/第037卷 > 《授钱珝崔昭纬秘书省秘书郎充集贤校理制》
## 钦定古今图书集成/理学汇编/经籍典/第037卷 > 《授钱珝崔昭纬秘书省秘书郎充集贤校理制》

薛廷珪

敕具官钱珝等。儒术可以厚风俗，人文可以化天下。
帝王兴创，不能〈阙〉之。粤我皇祖肇基，丕阐兹道，反隋
氏之政，追孔门之风。鼓箧升筵者馀八千人，邦宁本
固者垂三百载。诒厥冲眇，不敢昏迷，佐予中兴，眷乃
于是，良重集贤藏书之府，故用丞相司之。得选官属，
将慎废坠。以珝礼为身干，慎得言枢。奉典刑之遗无，
辱赵氏以昭纬。名冠来籍，道绝下交。居德行之科，不
减颜子。方设铅椠，“有期丹。”〈阙〉尔宜穷四部之多，正五
体之别，无使我“《集贤殿》不及汉兴之《东观秘书》”也。勉
矣哉！